ddrg/super_eurlex huggingface dataset:
KONZULTÁCIA SO ZAINTERESOVANÝMI STRANAMI – SÚHRNNÁ SPRÁVA

Komisia začala hodnotenie s cieľom posúdiť, či smernica spĺňa svoje ciele a či je spôsobilá riešiť problémy v súvislosti s novým technologickým vývojom, ako je napríklad internet vecí alebo autonómne systémy. Konzultácie so zainteresovanými stranami boli súčasťou tohto hodnotenia.

·spotrebiteľské organizácie (11),

·poisťovne a príslušné združenia (0),

·verejné orgány a zástupcov občianskej spoločnosti (11),

·technických odborníkov pôsobiacich na súdoch (0).

Odpovede poskytlo 14 členských štátov.

Počítačom podporovaný telefonický prieskum (CATI) (29. mája – 14. júna 2017) zameraný na 11 členských štátov bol určený pre výrobcov, dovozcov a dodávateľov. Odpovedalo 457 výrobcov.

Konalo sa 61 rozhovorov (3. mája – koniec júla 2017) so zainteresovanými stranami so skúsenosťami so smernicou (17 výrobcov, 11 spotrebiteľov, 9 poisťovní, 24 verejných orgánov a zástupcov občianskej spoločnosti).

V cielených prieskumoch sa zaznamenali určité obmedzenia:

·Nízka úroveň účasti na cielenom prieskume: bolo kontaktovaných viac ako 400 zainteresovaných strán, ale len 26 odpovedalo.

·Odpoveď neposkytol žiadny zástupca technických odborníkov.

3.3. Konferencia o hodnotení smernice o zodpovednosti za výrobky

Európska komisia uskutočnila konferenciu v Bruseli 20. októbra 2017 o hodnotení smernice o zodpovednosti za výrobky . Konferencia bola určená zástupcom členských štátov a rôznym kategóriám zainteresovaných strán a bola zameraná na výmenu názorov o predbežných výsledkoch externej štúdie o hodnotení.

4.Hlavné výsledky konzultačných činností

Niekoľko zainteresovaných strán malo so smernicou skúsenosti. Väčšina podnikov vyrovnala nároky poškodených osôb a zaplatila za poistenie; spotrebiteľské organizácie boli oboznámené s nárokmi poškodených osôb; poisťovne poskytli osobitné poistné zmluvy a zaplatili náhrady škôd; verejné orgány a zástupcovia občianskej spoločnosti sa zaoberali potrebami konkrétnych kategórií zainteresovaných strán, konali v súdnom spore alebo preskúmali smernicu.

4.1. Účinnosť

Konzultácia bola zameraná na pochopenie toho, či a v akom rozsahu sa doteraz dosiahli ciele smernice z hľadiska ochrany spotrebiteľov, nenarušenej hospodárskej súťaže a voľného pohybu tovaru, a to na vnútroštátnej úrovni, ako aj na úrovni EÚ.

Väčšina zainteresovaných strán je informovaná o smernici. Väčšina verejných orgánov a zástupcov občianskej spoločnosti považuje túto smernicu za účinnú, keďže spotrebitelia využívajú objektívnu zodpovednosť výrobcov a záujmy spotrebiteľov a výrobcov sú pomerne vyvážené. Z týchto dôvodov sa tiež domnievajú, že systém objektívnej zodpovednosti musí byť zachovaný.
V nadväznosti na hodnotenie smernice o poistení motorových vozidiel, ktorá bola prijatá v roku 1972 a niekoľkokrát zmenená, sa dospelo k záveru, že hoci smernica vo všeobecnosti funguje dobre, dva aspekty negatívne ovplyvňovali jej účinnosť: 1.Nedostatočná ochrana poškodených pri nehodách motorových vozidiel. Prispievajú k nej dva faktory: oPo prvé, keď sa poisťovňa stane platobne neschopnou pred úhradou nárokov jej poistencov, neexistujú žiadne pravidlá na úrovni EÚ na zabezpečenie urýchlenej úhrady nárokov poškodených, najmä ak poisťovňa poskytuje cezhraničné poistenie využívajúc slobodu poskytovať služby. V nedávnych prípadoch takýchto platobných neschopností došlo k značným oneskoreniam pri úhrade platby náhrady škody poškodeným. oMinimálne povinné výšky poistného krytia v prípade poistenia motorového vozidla, stanovené v tejto smernici od roku 2005, nie sú rovnaké vo všetkých členských štátoch v dôsledku rozdielnych referenčných období pre rôzne členské štáty, ktoré už nie sú primerané. 2.Rozdielne zaobchádzanie a neoprávnené využívanie negatívne ovplyvňujúce poistencov. V tomto prípade ide o dva faktory: oKeď poistenec zmení bydlisko a presťahuje sa do iného členského štátu EÚ, poisťovatelia motorových vozidiel v novom členskom štáte bydliska nie vždy zohľadňujú jeho potvrdenia o minulých nárokoch na odškodnenie („bonus za bezškodový priebeh “ alebo „bonus/malus“). oVysoká úroveň výskytu riadenia nepoistených vozidiel má za následok vyššie poistné pre poistencov, než by to bolo za normálnych okolností (záručné fondy zabezpečujú v takýchto prípadoch úhradu platby nárokov poškodených, ale tieto sú financované odvodom z poistiek poistenia motorových vozidiel, čo ovplyvňuje poistencov). Okrem toho sa v niekoľkých nedávnych rozhodnutiach Európskeho súdneho dvora poskytli dôležité objasnenia, ktoré potvrdzujú rozsah uplatňovania tejto smernice (ktoré vozidlá a ktoré situácie sú predmetom povinnosti poistenia motorových vozidiel). V tomto prípade bola navrhovanou možnosťou politiky kodifikácia existujúcej judikatúry, a preto nespadá do rozsahu pôsobnosti tohto posúdenia vplyvu.
Cenné papiere zabezpečené štátnymi dlhopismi (Sovereign Bond-Backed Securities, SBBS) predstavujú nový finančný nástroj, ktorý by mohol podnietiť banky k tomu, aby lepšie diverzifikovali svoje držané štátne dlhopisy. Tým by sa ďalej oslabovalo prepojenie medzi bankami a štátmi a zlepšilo by sa cezhraničné rozdelenie rizika súkromného sektora. Zároveň by to pomohlo rozšíriť ponuku nízkorizikových aktív denominovaných v eurách. Stručne povedané, SBBS by mohli zlepšiť odolnosť a efektívnosť finančného sektora eurozóny.

Ich vzniku však bráni to, že v súčasnosti sa v prudenciálnej regulácii úplne nezohľadňuje osobitná povaha SBBS, pretože sa s nimi zaobchádza ako s inými bežnými sekuritizáciami. Sekuritizácie SBBS by predovšetkým netrpeli rizikami neprehľadnosti a nesprávneho výberu, ktoré sú typické pre tradičnejšie sekuritizácie, pretože by boli emitované na základe vopred určeného portfólia (s váhami v súlade s kľúčom základného imania ECB) takých ťažiskovo transparentných, likvidných a obchodovaných finančných nástrojov, akými sú štátne dlhopisy krajín eurozóny.

Kapitálové požiadavky, zrážky za likviditu a investičné obmedzenia vzťahujúce sa na tradičné sekuritizácie nie sú v prípade SBBS opodstatnené. Pokiaľ sa neodstránia, držba SBBS bude naďalej príliš „nákladná“ (a ich produkcia preto neekonomická), najmä v porovnaní s priamymi podielmi v štátnych dlhopisoch krajín eurozóny.
Na základe analýzy politických opatrení EÚ spojených s dopravou sa zistila potreba zaviesť emisné normy CO2. Vzniklo by tým na úrovni EÚ doplnkové opatrenie na strane ponuky s cieľom zaistiť účinnú dekarbonizáciu odvetvia prepravy ťažkými úžitkovými vozidlami.

C. Vplyvy uprednostňovanej možnosti
Ak by členské štáty prijali individuálne opatrenia na riešenie problémov v súvislosti s bezpečnosťou cestnej premávky na vnútroštátnej úrovni, ktorými by zaviedli osobitné neharmonizované a dodatočné požiadavky na bezpečnosť vozidiel, existovalo by osobitné riziko vytvorenia prekážok voľného pohybu motorových vozidiel v Únii, čo by negatívne ovplyvnilo nielen občanov, ale aj hospodárske subjekty. Okrem toho opatrenia na úrovni EÚ umožňujú v rámci tretieho balíka opatrení v oblasti mobility vytvoriť efektívnejší integrovaný prístup k iným politikám EÚ v oblasti bezpečnosti cestnej premávky.
·76 % respondentov si myslí, že štítok by sa mal poskytovať pri každom predaji pneumatík; a

·len 41 % majiteľov automobilov malo povedomie o štítku pneumatiky, hoci 90 % z nich to považovalo za užitočnú informáciu;

C. Vplyvy uprednostňovanej možnosti

Odhaduje sa, že možnosť politiky č. 4 by do roku 2030 viedla k týmto ročným úsporám:
MP 2 by viedla v priebehu rokov 2018 – 2030 k zníženiu nákladov používateľov o 5,1 miliardy EUR (zníženie o 0,2 % v porovnaní s východiskovou hodnotou) a úsporám externých nákladov vo výške približne 724 miliónov EUR. Pokiaľ ide o hospodársky rast, pri všetkých možnostiach politík sa očakáva pozitívny vplyv, pričom hospodárske prínosy MP 2 na úrovni EÚ by boli v rozsahu 0,9 až 1,6 miliardy EUR ročne (nárast o 0,9 – 1,6 % v porovnaní s východiskovou hodnotou). V prípade MP 2 sa očakáva, že zriadenie jednotného kontaktného miesta na vnútroštátnej úrovni povedie v období rokov 2018 – 2030 k významnému zníženiu nákladov pre predkladateľov projektov (166 miliónov EUR) v porovnaní s východiskovou hodnotou. MP 2 je v skutočnosti možnosťou, ktorou by sa celková administratívna záťaž znížila o najvyššiu hodnotu (153 miliónov EUR). MP 2 by mala významný vplyv aj pokiaľ ide o vytváranie ďalších pracovných miest do roku 2030 v porovnaní s východiskovou úrovňou (5 600 ďalších pracovných miest ročne alebo nárast o 1,6 % v porovnaní s východiskovou úrovňou). Pokiaľ ide o sociálny vplyv, integrácia a koordinácia všeobecných postupov udeľovania povolení v rámci MP 2 by mala pozitívny vplyv na verejné konzultácie na úrovni projektov, a to vďaka lepšej synchronizácii postupov a stanoveniu časových lehôt.
V oblasti poľnohospodárskeho zavlažovania by sa environmentálne, hospodárske a sociálne výhody dosiahli právnym nástrojom EÚ s účelovým prístupom a riadením rizík. V rámci integrovaného prístupu k hospodáreniu s vodami a adaptácii na zmenu klímy by prínosom pre poľnohospodárov boli bezpečnejšie dodávky vody, a to aj vrátane období sucha, keď iné zdroje zavlažovania nemusia byť k dispozícii. Konkrétne by tento návrh prispel k zmierneniu stresu z nedostatku vody prostredníctvom intenzívnejšieho opätovného využívania vody za dostupné ceny v možnom objeme približne 6,6 miliardy m3 ročne v porovnaní s úrovňou 1,7 miliardy m3 v prípade základného scenára. Okrem toho by viedol k vytvoreniu rovnocenných podmienok pre investorov a poskytol istotu v súvislosti s distribúciou predmetných výrobkov na vnútornom trhu, čím by takisto prispel k zvýšeniu dôvery verejnosti k opätovnému využívaniu vody na zavlažovanie.
Nefunkčnosti pri uplatňovaní oslobodenia denaturovaného liehu od spotrebnej dane ·Pri riešení tohto problému sa zvážili legislatívne aj nelegislatívne možnosti. Samostatným riešením by boli opatrenia na budovanie kapacity/dôvery, avšak ich úspešnosť ako samostatnej možnosti by bola minimálna. Uprednostňovanou možnosťou je preto objasnenie znenia smernice s cieľom zvýšiť právnu istotu v tejto oblasti. Nefunkčnosti v klasifikácii niektorých alkoholických nápojov ·Uprednostňovanou možnosťou je zmena smernice s cieľom vytvoriť novú kategóriu pre tradičné kvasené nápoje, ako je cider a perry. Takto by sa zabezpečila jednotnosť pri vykonávaní vo všetkých členských štátoch. Prijatie usmernení a iných nezáväzných nástrojov je doplnkovou možnosťou, ktorá bude súčasťou nadviazania na uprednostňovanú možnosť. Nefunkčné uplatňovanie znížených sadzieb ·Možnosti, o ktorých sa uvažovalo s cieľom zabezpečiť právnu istotu pri uplatňovaní znížených sadzieb pre malých výrobcov, zahŕňali možnosť s regulačnými opatreniami aj možnosť bez regulačných opatrení. Vzhľadom na úspešnosť predchádzajúcich nezáväzných opatrení a rýchlosť vývoja v tejto oblasti sa uprednostňuje možnosť bez regulačných opatrení. ·Zlepšenie cezhraničného fungovania systému zníženej sadzby by sa mohlo riešiť pomocou nezáväzného nástroja alebo zmeny smernice. Ak sa prístup nezosúladí, uprednostní sa legislatívna možnosť, keďže by sa tak zabezpečila jednotnosť v celej Európe. ·V záujme zabezpečenia rovnakého daňového zaobchádzania s hospodárskymi subjektmi je uprednostňovanou možnosťou legislatívna zmena zameraná na rozšírenie znížených sadzieb aj na malých výrobcov cideru a zvýšenie prahovej hodnoty obsahu alkoholu, pri ktorej sa ešte môžu uplatňovať znížené sadzby. Nejasné ustanovenia na meranie stupňa Plato sladeného/ochuteného piva ·Pri riešení tohto problému sa zvážili rôzne možnosti politiky. Uprednostňovanou možnosťou je zmena smernice, keďže hospodárske subjekty by sa len neradi vzdali súčasného prístupu. Nezáväznými usmerneniami by sa preto cieľ, ktorým je právna istota, nedosiahol.
V tomto posúdení vplyvu sú posúdené štyri akcie. Po zvážení legislatívnych aj nelegislatívnych možností pre každú z nich boli identifikované tieto uprednostňované možnosti: 1. Povinnosti investorov Správcovia aktív, poisťovne, distribútori poistenia, inštitúcie zamestnaneckého dôchodkového zabezpečenia, investiční poradcovia a správcovia individuálnych portfólií by boli povinní zahrnúť faktory ESG do investičného rozhodovacieho procesu a poradného postupu v rámci svojich povinností investorov. Zabezpečila by sa tak zrozumiteľnosť a jednotnosť na celom trhu a zjednotila by sa udržateľnosť v investičnom rozhodovacom procese a poradnom postupe týchto finančných inštitúcií, najmä v ich riadení rizík. 2. Zverejňovanie Relevantné subjekty by takisto museli zverejňovať, ako dodržiavajú súlad s týmito povinnosťami. Okrem toho, správcovia aktív a inštitucionálni investori, ktorí tvrdia, že presadzujú ciele udržateľnosti, by museli preukázať zosúladenie svojich investícií s uvedenými cieľmi. Zvýšila by sa tak transparentnosť smerom ku koncovým investorom, zabezpečila by sa porovnateľnosť medzi produktmi a odradilo by sa od environmentálne klamlivej reklamy. 3. Jednotný systém klasifikácie EÚ („taxonómia“): V uprednostňovanej možnosti by sa stanovili jednotné kritériá na úrovni EÚ na určenie toho, či je hospodárska činnosť environmentálne udržateľná. Navrhuje sa, že Komisia potom identifikuje činnosti, ktoré spĺňajú podmienky na vymedzenie ako udržateľné, pričom bude čerpať z poradenstva skupiny technických expertov pre udržateľné financovanie, ktorá sa zriaďuje. Takto by sa pre hospodárske subjekty a investorov mala zabezpečiť zrozumiteľnosť toho, ktoré činnosti sa považujú za ekologické/udržateľné, aby tieto informácie použili vo svojich investičných rozhodnutiach. Toto je prvý a základný krok v úsilí o nasmerovanie investícií do udržateľných činností. 4. Referenčné hodnoty V uprednostňovanej možnosti by sa zaviedli dve nové kategórie nízkouhlíkových referenčných hodnôt a referenčných hodnôt s pozitívnym uhlíkovým vplyvom. Vymedzili by sa harmonizované minimálne normy pre metodiku používanú na vypracovanie týchto referenčných hodnôt. Podporí sa tak norma trhu zohľadňujúca uhlíkovú stopu spoločností. Pritom sa poskytne investorom, ktorí chcú investovať do nízkouhlíkových stratégií, spoľahlivý nástroj.
Uprednostňované možnosti politiky boli identifikované na základe ich účinnosti a efektívnosti i) znižovania nákladov na dosiahnutie súladu, ktorým čelia emitenti na rastových trhoch MSP a ii) zvyšovania likvidity na rastových trhoch MSP, ale zároveň iii) zachovania vysokej úrovne ochrany investorov a integrity trhu. Uprednostňované regulačné úpravy týkajúce sa likvidity boli vybrané na základe ich schopnosti účinne zlepšiť likviditu a pritom zachovať dostatočnú flexibilitu, aby mohli byť prispôsobené prostrediam miestneho trhu. Toto by malo pomôcť zlepšiť ich účinnosť. Analýzou sa preukázalo, že najlepším prístupom by bolo zaviesť európsky voliteľný režim uplatňovania pre zmluvy o zabezpečení likvidity a poveriť rastové trhy MSP, aby uplatňovali minimálne požiadavky na voľne obchodovaný objem bez ďalších špecifikácií.

Konzultácia so zainteresovanými stranami a predchádzajúce konzultačné opatrenia preukázali širokú podporu pre regulačné úpravy, aby sa umožnil lepší prístup MSP k verejným kapitálovým trhom. Zainteresované strany poznamenali najmä to, že uniformným prístupom podľa nariadenia o zneužívaní trhu sú neprimerane zaťažovaní menší emitenti. Emitenti, burzy a sprostredkovatelia všeobecne vyzývali na cielené úľavy zamerané na zníženie administratívnych nákladov, najmä pokiaľ ide o transakcie manažérov, zoznamy osôb, ktoré majú dôverné informácie, a zverejňovanie dôverných informácií. Aj členské štáty vyjadrili podporu pre toto opatrenie, ale upozornili, že akýmikoľvek vykonanými úpravami by sa malo predísť škodlivým vplyvom na integritu trhu. Zainteresované strany prejavili podobnú podporu aj zavedeniu redukovaného „prevodového prospektu“. Pokiaľ ide o úpravu vymedzenia pojmov, zainteresované strany vyjadrili širokú podporu zmene vymedzenia emitentov dlhopisov MSP. Odpovede boli menej jednoznačné, pokiaľ ide o celkové vymedzenie rastových trhov MSP. Zatiaľ čo mnohé zainteresované strany vyjadrili podporu zvýšeniu prahovej hodnoty trhovej kapitalizácie, iné uviedli, že toto opatrenie by bolo predčasné. Na základe tejto spätnej väzby a ďalšej analýzy je uprednostňovanou možnosťou zachovanie súčasného stavu, pokiaľ ide o vymedzenie rastových trhov MSP (s výnimkou vymedzenia emitenta dlhopisov MSP). Pokiaľ ide o opatrenia zamerané na zlepšenie likvidity, účastníci trhu vo všeobecnosti uznali výhody zmlúv o zabezpečení likvidity. Spomedzi zainteresovaných strán, ktoré vyjadrili svoj názor, väčší počet respondentov súhlasil s tým, že by bolo prospešné, keby sa vytvoril rámec EÚ, aj keď mnohí trvali na potrebe zachovať flexibilitu takýchto zmlúv, aby sa mohli prispôsobiť miestnym podmienkam. Niekoľko príslušných vnútroštátnych orgánov sa obávalo, že takéto postupy by mohli viesť k manipulatívnemu cenovému správaniu. Iné príslušné vnútroštátne orgány však nevideli dôvody na obavy, pretože rámec by bol nastavený tak, aby sa manipulatívnemu správaniu zabránilo, tak ako podľa v súčasnosti existujúcich uznaných trhových postupov. Pokiaľ ide o požiadavky na minimálny voľne obchodovaný objem, respondenti boli rovnomerne rozdelení na priaznivcov a odporcov tohto opatrenia.
Zainteresovaným stranám sa položili otázky o ich zapojení v cezhraničných súdnych konaniach a ich preferenciách. 73 % z nich bolo zapojených do cezhraničných súdnych konaní, zatiaľ čo 20 % doteraz uplatnilo nariadenie (ES) č. 1206/2001. Konkrétne 65 % respondentov v rámci verejnej konzultácie buď dôrazne podporilo alebo skôr podporilo používanie moderných prostriedkov vykonávania dôkazov, ako napr. videokonferencie (namiesto osobného predvolania na zahraničný súd). Väčšina súhlasila, že videokonferencie sú trendom v cezhraničných konaniach, a preto by sa mali vypracovať európske normy s cieľom zabezpečiť, aby bol výsluch čo možno najvernejší osobnému výsluchu. Obzvlášť silná bola podpora digitalizácie: prakticky nastal konsenzus v tom, že elektronická komunikácia by sa mala stať štandardným spôsobom komunikácie medzi orgánmi/agentúrami zapojenými do cezhraničnej justičnej spolupráce v občianskych veciach, pričom 61 % respondentov súhlasilo a 39 % respondentov skôr súhlasilo. Takisto sa výrazne podporilo rozšírenie vymedzenia pojmu „súd“.

Uprednostňovaný balík politických opatrení by zvýšil efektívnosť a právnu istotu a znížil oneskorenia a náklady zainteresovaných strán zapojených do prípadov, v ktorých sa dôkazy vykonávajú cez hranice. Konkrétnejšie by sa používaním elektronickej komunikácie a videokonferencií dosiahla vyššia efektívnosť mechanizmov podľa nariadenia. Očakáva sa, že vďaka investíciám do technickej infraštruktúry a technických procesov sa súdne konania stanú efektívnejšími a znížia sa náklady. Právnu istotu by zvýšili viaceré objasnenia a doplnenia (napr. vymedzenie dodatočných kanálov na vykonávanie dôkazov a objasnenie pojmov „súd“ a „vykonávanie dôkazov“), ako aj nové materiály na zvyšovanie informovanosti a poradenské materiály. Zvýšila by sa efektívnosť cezhraničných súdnych konaní, a tým by sa znížila záťaž pre občanov a podniky. Objasnenia, ďalšie usmernenia a zvyšovanie informovanosti by pomohli obmedziť oneskorenia. Opatrenie by zlepšilo prístup k spravodlivosti a ochranu práv účastníkov konania, sčasti tým, že by sa obmedzili oneskorenia, a sčasti preto, že sa očakáva zvýšenie počtu prípadov, v ktorých sa toto nariadenie bude uplatňovať. Vo všeobecnosti sa očakáva, že balík bude pre občanov a podniky predstavovať prínos, najmä v podobe nepeňažných výhod, ako napr. lepší prístup k spravodlivosti, sloboda voľby (výber takých prostriedkov cezhraničného vykonávania dôkazov, ktoré im najviac vyhovujú) a zníženie záťaže zo súdnych konaní.
Európsky nástroj stabilizácie investícií (možnosť 2) by prispieval k cieľu súdržnosti tým, že by poskytoval finančnú podporu v prípade veľkého asymetrického otrasu, ktorý zasiahol členský štát. Táto podpora by bola zameraná v prospech verejných investícií v prioritných odvetviach a bola by podmienená spúšťacím mechanizmom a podmienkami oprávnenosti. Uľahčovala by vykonávanie proticyklickej fiškálnej politiky tým, že by umožňovala pôsobenie fiškálnych stabilizátorov. V praxi táto podpora umožňuje zachovanie primeranej úrovne výdavkov vrátane výdavkov na investície, aj keď daňové príjmy klesajú z dôvodu narúšania základov dane. Sila systému by závisela od jeho presnej formy a nastavenia parametrov. Vplyv makroekonomickej stabilizácie v rámci tejto možnosti je obmedzený tým, že podpora má formu úveru.

Systémom by sa podporovali výsledky v ostrom protiklade s minulou krízou, keď sa verejné investície často vo veľkom rozsahu znižovali a mnohé členské štáty sa museli vrátiť k procyklickým fiškálnym politikám v dôsledku tlaku trhu. Európsky nástroj stabilizácie investícií (možnosť 2) by prispieval k viac proticyklickým vnútroštátnym fiškálnym politikám a stabilnejším investíciám. To by napokon prispelo k zníženiu rozsahu a obmedzeniu asymetrií výkyvov hospodárskeho cyklu a k zabráneniu vzniku plnohodnotných kríz finančných trhov. V konečnom dôsledku by to prispelo k integrite Únie.
Pokiaľ ide o jednorazové plasty, v roku 2030 by sa prostredníctvom tejto možnosti ušetrilo 2,6 milióna ton ekvivalentu CO2. Zabránilo by sa tak škodám na životnom prostredí (zodpovedajúcim 11 miliardám EUR). Vznikli by náklady na dodržiavanie predpisov pre podniky (približne 2 miliardy EUR) a odpadové hospodárstvo (510 miliónov EUR). Spotrebitelia by ušetrili peniaze (približne 6,5 miliardy EUR), čelili by však určitým ťažkostiam.

Dodatočným opatrením, systémom zálohovania alebo rovnocenným systémom, by sa výrazne prispelo k zníženiu množstva morského odpadu, a to za prijateľné dodatočné náklady (približne 1,4 miliardy EUR).

Uprednostňovanou možnosťou týkajúcou sa rybárskeho výstroja a vybavenia akvakultúry je zavedenie rozšírenej zodpovednosti výrobcu pre výrobcov plastov využívaných v rybárskych výstrojoch a vybaveniach akvakultúry a zavedenie finančných stimulov s cieľom podporiť vrátenie výstroja na pobrežie. To by viedlo k nákladom pre priemysel na úrovni približne 0,16 % príjmov. Doplnili by sa tým opatrenia zamerané na rybársky výstroj a zabezpečilo by sa, aby sa plastový materiál z rybárskeho výstroja zaradil do odpadového a recyklačného toku, pričom sa do neho zapoja výrobcovia plastového materiálu na rybársky výstroj a zvýši sa miera recyklácie materiálu na rybársky výstroj.